open-index/open-wikipedia-markdown huggingface dataset:
হিমলকুচি (প্রজাপতি)

**হিমলকুচি** (বৈজ্ঞানিক নাম: *Tirumala limniace exuticus*), যা **নীল ডোরা** বা **নীল বাঘ** হিসেবেও পরিচিত, এক প্রজাতির মাঝারি আকারের প্রজাপতি। এরা ‘নিমফ্যালিডি’ পরিবারের সদস্য এবং 'ডানায়িনি' উপগোত্রের অন্তর্ভুক্ত। এদের ভারতে দেখতে পাওয়া যায় এবং এরা যূথচর পরিযায়ী আচরণ করে থাকে।

## আকার
প্রসারিত অবস্থায় হিমলকুচির ডানার আকার ৯০-১০০ মিলিমিটার দৈর্ঘের হয়।
## উপপ্রজাতি
ক্রমানুযায়ী এর উপপ্রজাতিগুলো হলোঃ
**T. l. bentenga* (Martin, 1910) – Selajar
**T. l. conjuncta* Moore, 1883 – জাভা, বালি, Kangean, Bawean, Lesser Sunda Is.
**T. l. exotica* (Gmelin, 1790)
**T. l. ino* (Butler, 1871) – সুলা
**T. l. leopardus* (Butler, 1866) – Ceylon, ভারত - S.Burma
**T. l. limniace* (Cramer, [1775]) – S.China, Indo-China, Hainan, Taiwan
**T. l. makassara* (Martin, 1910) – S.Sulawesi
**T. l. orestilla* (Fruhstorfer, 1910) – Philippines (Luzon)
**T. l. vaneeckeni*  – Timor, Wetar

ভারতে প্রাপ্ত হিমলকুচির উপপ্রজাতিসমূহ হল-

* Tirumala limniace exoticus Gmélin, 1790 – Oriental Blue Tiger

## বিস্তার
সাধারণত এই জাতীয় প্রজাপতিটি মরু অঞ্চল ও হিমালয়ের অত্যধিক উচ্চতা ছাড়া প্রায় সর্বত্র দেখা যায়, বিশেষত সমভূমিতে। হিমলকুচিরা সচরাচর হাল্কা জঞ্জাল ও অনুচ্চ ঝোপঝাড় এবং এরা ছাওয়া পরিবেশ পছন্দ করে। এছাড়া শ্রীলঙ্কা, নেপাল, বাংলাদেশ, মায়ানমার এবং হংকং এও এদের দেখা পাওয়া যায়।

## বৈশিষ্ট্য

### ডিম
* হিমলকুচির ডিম চকচকে রূপালি সাদা বর্ণের আবার কখনও কখনও হলদেটে বর্ণের হয়। দেখতে গম্বুজাকৃতি এবং অল্প লম্বাটে, গায়ে ওপর-নিচে শির টানা।
### শূককীট
* শূককীট গুলি লম্বাটে আকারের এবং এদের গায়ে পর পর নীলচে সাদা, কালো ও সবজেটে হলুদ রঙের বেড় দেখা যায়। দেহের তৃতীয় এবং দ্বাদশ খণ্ডে দুই জোড়া মাংসল শুঁড় দেখা যায়, যেটি অরা ইচ্ছামত নাড়াতে পারে।

#### আহার্য উদ্ভিদ
এই শূককীট হাতিশুঁড় Heliotropium indicum, অতসী, আকন্দ Calotropis gigantea, অন্তমূল Tylophora গোত্রের উদ্ভিদ Tylophora asthmatica এবং Asclepiadacea গোত্রের বিভিন্ন উদ্ভিদ যেমন ইপিকাক বা মরিচা ফুল Asclepias curassavica গাছের পাতার রসালো অংশ আহার করে।

### মূককীট
* মূককীট এর রঙ উজ্জ্বল সবুজ হয় এবং গায়ে সোনালি বিন্দু বিন্দু থাকে। দেহখণ্ডের মাঝামাঝি একটা সোনালি বিন্দুর রেখা দেখা যায়।
### জীবনচক্রের চিত্রশালা

Image:A egg of Tirumala limniace (Cramer, 1775) – Blue Tiger found in the backside of the Wattakaka volubilis leaf WLB DSC 0240.jpg| ডিম
Image:A caterpillar of Tirumala limniace (Cramer, 1775) – Blue Tiger found in the backside of the Wattakaka volubilis leaf WLB DSC 0257.jpg| শূককীটের প্রথম দশা
Image:A caterpillar of Tirumala limniace (Cramer, 1775) – Blue Tiger WLB WP 20160826 12 05 55 Pro.jpg| শূককীটের চতুর্থ দশা
File:Tirumala limniace chrysalis sec.jpg |মূককীট


## চিত্রশালা

Image:Tirumala limniace Cramer, 1775 – Blue Tiger WLB DSC 00 59.jpg


## তথ্যসূত্র

## বহিঃসংযোগ
* Sri Lanka Wild Life Information Database 

বিষয়শ্রেণী:দক্ষিণ-পূর্ব এশিয়ার প্রাণিকুল
বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৭৭৫-এ বর্ণিত প্রজাপতি
বিষয়শ্রেণী:পিটার ক্রেমার কর্তৃক নামকরণকৃত ট্যাক্সা
শহীদ ১২৯

**শহীদ ১২৯** (ফার্সি: شاهد ١٢٩) ইরানের তৈরি চালকবিহীন গোয়েন্দা বিমান (ড্রোন)। এ ড্রোন ইসরাইলসহ মধ্যপ্রাচ্যের অধিকাংশ দেশের ওপর দিয়ে খুব নিচু হয়ে উড়ে যেতে সক্ষম। ইরান ঘোষণা করেছে যে, এসব ক্ষেপণাস্ত্র ৫০ সেকেন্ডের মধ্যে যে কোনো বড় টার্গেট ডুবিয়ে দিতে সক্ষম।

## পাল্লা
শহীদ ১২৯ এর পাল্লা ২ হাজার কিলোমিটার বা এক হাজার ২৪০ মাইল। তাতে বোমা ও ক্ষেপণাস্ত্র বসানো যাবে এবং এ ড্রোন গোয়েন্দা পর্যবেক্ষণ ও যুদ্ধে অংশগ্রহণে সক্ষম। আইআরজিসির মহাকাশ গবেষণা সংস্থার প্রধান আমির আলী হাজীজাদেহ বলেছেন, তারা মার্কিন ড্রোনের অনুরূপ ড্রোন নির্মাণের চেষ্টা করছেন। ২০১১ সালে ইরান একটি চালকবিহীন মার্কিন গোয়েন্দা বিমান ইলেক্ট্রনিক যন্ত্রপাতির সাহায্যে ভূপাতিত করার দাবি করে যদিও যুক্তরাষ্ট্র ইরানের দাবি নাকচ করে দিয়েছে।

## সাদৃশ্য
শহীদ-১২৯ এর সঙ্গে ২০১১ সালে ভূপাতিত মার্কিন ড্রোনের কোনো সাদৃশ্য আছে কিনা তা স্পষ্ট নয়। উপসাগরে যুক্তরাষ্ট্র ও তার মিত্রদের বৃহত্তম একটি নৌ মহড়ার পর ইরান এ ড্রোন উদ্বোধন করেছে।

## তথ্যসূত্র

বিষয়শ্রেণী:ইরানের মনুষ্যবিহীন আকাশযান
বিষয়শ্রেণী:ভি-পুচ্ছ বিমান
মনুষ্যবিহীন যুদ্ধবিমান (ড্রোন)

[thumb|right|300px|A [MQ-9 Reaper during a training mission]]
**মনুষ্যবিহীন যুদ্ধবিমান** () যা যুদ্ধ ড্রোন বা ড্রোন হিসেবে পরিচিত এক ধরনের মনুষ্যবিহীন আকাশযান। এগুলোতে কোনো চালকের প্রয়োজন হয় না।

জঙ্গিবাদ ও সন্ত্রাসবাদের গোপন তথ্য হাতিয়ে নেওয়ার জন্য খুবই চমৎকার এটি। ভিভিআইপিদের অতিরিক্ত নিরাপত্তার স্বার্থে অনতিবিলম্বে **ডিজিএফআই** ডিরেক্টরেট জেনারেল অফ ফোর্সেস ইন্টেলিজেন্স ড্রোন আনার সিদ্ধান্ত নিয়েছে। 

## সুবিধা
মনুষ্যবিহীন ড্রোন যুদ্ধবিমানগুলোতে সংবেদনশীল যন্ত্র ও ক্যামেরা থাকে। ওই ক্যামেরার মাধ্যমে গৃহীত ভিডিওচিত্র ভূমি থেকে বিমান নিয়ন্ত্রণকারী অপারেটরের কাছে পৌঁছে দেয়া হয়। আকাশসীমায় গুপ্তচরবৃত্তি চালানো, নিজ দেশের আকাশসীমা পাহারা দেয়া, আবহাওয়া পর্যবেক্ষণ, শত্রুদের বেতার ও রাডার সিস্টেমে ব্যাঘাত ঘটানো, আড়ি পেতে তথ্য জোগাড় করা থেকে শুরু করে প্রয়োজনে আরও ব্যাপক ভূমিকা পালন করতে পারে এ বিমান। এসব বিমান পাইলটবিহীন হওয়ায় যুদ্ধে পাইলটের মৃত্যুঝুঁকি থাকে না তাই যে কোনো পরিস্থিতিতে এ ধরনের বিমান ব্যবহার করা যায়।
পাইলট না থাকায় ককপিট, অক্সিজেন সাপ্লাই সহ অনেক কিছুর প্রয়োজন হয় না।
ফলে এতে অধিক অস্ত্র বহন করা যায়।

## চিত্রশালা

File:7-raven-aircraft.jpg|A BAE Raven during flight testing
File:Barracuda av dr.jpg|The *[[EADS Barracuda]]* on the Manching Air Base in Germany
File:TaranisModel.JPG|BAE Taranis model, one of the largest design concepts
File:Boeing X-45A UCAV.jpg|J-UCAS Boeing X-45A UCAV technology demonstrator
File:SPERWER B P1220856.jpg|Sagem Sperwer B (not weaponized on this photo)


## তথ্যসূত্র

## বহিঃসংযোগ

* 
* Wired for War: The Future of Military Robots by P. W. Singer
* Current Unmanned Vehicles and Systems
* Article on Sperwer system
* Joint Unmanned Combat Air System (J-UCAS)
* Saab UAV/UCAV info page
* Unmanned Aerial Systems, Mini UAV
* UCAVs – Panacea or Pipe Dream?
* Chinese UCAV-converted J-5,J-6,J-7
* Israel sets combat drones against missile launchers in Gaza, *World Tribune*, May 8, 2007
* Israel Starts Reexamining Military Missions and Technology , *[[Aviation Week & Space Technology]]*, August 20, 2006
* UAVs and UCAVs: developments in the European Union  A briefing paper for the European Parliament's Subcommittee on Security and Defence.
* Reprieve.org.uk Drone strike Investigations
* Data on US Drone Strikes in Pakistan's Federally Administered Tribal Areas 

বিষয়শ্রেণী:মনুষ্যবিহীন সামরিক বিমান
ক্লেয়ার টেলর

**সামান্থা ক্লেয়ার টেলর**, এমবিই (; জন্ম: ২৫ সেপ্টেম্বর, ১৯৭৫) ইংল্যান্ডের সাবেক আন্তর্জাতিক প্রমিলা ক্রিকেট তারকা। শীর্ষসারির ব্যাটসম্যান ও প্রথম মহিলা ক্রিকেটার হিসেবে উইজডেন বর্ষসেরা ক্রিকেটারের মর্যাদা পেয়েছেন। একবিংশ শতকের প্রথম দশকে সহ-খেলোয়াড় শার্লত এডওয়ার্ডসের সাথে ইংল্যান্ডের ব্যাটিংয়ের নেতৃত্ব দেন। উভয়ে সম্মিলিতভাবে তিন সহস্রাধিক রান সংগ্রহ করেন। এছাড়াও, ২০০৯ সালে দলের দু’টি বিশ্বকাপ শিরোপা জয়ে মুখ্য ভূমিকা রেখেছেন **ক্লেয়ার টেলর**।

## প্রারম্ভিক জীবন
সামান্থা টেলর বাকিংহ্যামশায়ারের আমারশ্যাম এলাকায় ক্রীড়া পরিবারে জন্মগ্রহণ করেন। ১৩ বছর বয়স পর্যন্ত তিনি কোন ধরনের ক্রিকেট খেলেননি। তারপরও চার বছর পরই মহিলা কাউন্টি ক্রিকেটে মে, ১৯৯৩ সালে টেমস্‌ ভ্যালি দলের পক্ষে অভিষিক্ত হতে পেরেছেন। শুরুতে উইকেট-রক্ষকের ভূমিকায় নামেন মূলতঃ ব্যাটিং সীমাবদ্ধতার কারণে। ফলে, ইংল্যান্ড দলে থাকার ব্যাপারে সংগ্রাম করতে থাকেন।

## খেলোয়াড়ী জীবন
এপ্রিল, ১৯৯৮ সালে আন্তর্জাতিক ক্রিকেটে অভিষেক ঘটে তার। প্রতিপক্ষ অস্ট্রেলিয়া জাতীয় মহিলা ক্রিকেট দলের বিপক্ষে অনুষ্ঠিত চতুর্থ একদিনের আন্তর্জাতিক ক্রিকেটে তিনি মাত্র এক রান করেছিলেন। এ খেলায় ইংল্যান্ডের ভরাডুবি ঘটেছিল। এর দুই বছরের মধ্যেই দলের অন্যতম নিয়মিত খেলোয়াড়ে পরিণত হন তিনি। ২০০০ সালের বিশ্বকাপে তিনি তেমন ভালো করতে পারেননি, তাই তিনি পূর্ণাঙ্গ ক্রিকেটার হবার লক্ষ্যে চাকরি ছেড়ে দেন। এরফলে পাঁচ বছরের মধ্যে তিনি মহিলাদের ক্রিকেটে অন্যতম শীর্ষস্থানীয় ব্যাটসম্যানের আসন অলঙ্কৃত করেন। কিন্তু ২০০৫ সালের বিশ্বকাপে পুনরায় ব্যর্থ হলে তিনি ক্রিকেটের পাশাপাশি চাকরি করতে থাকেন।

বিশ্বকাপে ব্যর্থ হওয়া স্বত্ত্বেও টেলরের ব্যাটিং উন্নতি ঘটতে থাকে। ২০০৬ সালে তিনি অপরাজিত ১৫৬* রান করেন। লর্ড’স ক্রিকেট গ্রাউন্ডে অনুষ্ঠিত একদিনের আন্তর্জাতিকে ভারতের বিপক্ষে তিনি তার এ সর্বোচ্চ রানের রেকর্ড গড়েন। ২০০৯ সালের বিশ্বকাপে তিনি সর্বোচ্চ রান সংগ্রহকারীর ভূমিকায় অবতীর্ণ হন। পরের বছর ২০১০ সালের বিশ্ব টুয়েন্টি২০ প্রতিযোগিতায় ম্যান অব দ্য টুর্নামেন্ট হিসেবে বিবেচিত হলেও তার ব্যাটিং নৈপুণ্য দূর্বলতর হতে থাকে। তবে, দু’টি চারদেশীয় প্রতিযোগিতায় ভাল ক্রীড়ানৈপুণ্য দেখিয়েছেন। অবসর গ্রহণের সময় টেস্ট ও একদিনের আন্তর্জাতিকে তার ব্যাটিং গড় ছিল ৪০-এর উপরে।

## সম্মাননা
ব্যাটিংয়ে অসামান্য ক্রীড়ানৈপুণ্য প্রদর্শন করায় ২০০৭ ও ২০০৮ সালের আইসিসি বর্ষসেরা ক্রীড়াবিদের সংক্ষিপ্ত তালিকায় তার নাম উঠে। অবশেষে ২০০৯ সালে তিনি আইসিসি বর্ষসেরা মহিলা ক্রীড়াবিদ হিসেবে স্বীকৃতি পান।

## তথ্যসূত্র

## পাদটীকা

## আরও দেখুন
* আইসিসি পুরস্কার
* শার্লত এডওয়ার্ডস
* ২০১২ আইসিসি পুরস্কার
* উইজডেন বর্ষসেরা ক্রিকেটার

## গ্রন্থপঞ্জী

* 

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:আইসিসি ক্রিকেট হল অব ফেমে প্রবেশকারী
বিষয়শ্রেণী:ইংল্যান্ডের নারী টেস্ট ক্রিকেটার
বিষয়শ্রেণী:ইংল্যান্ডের নারী একদিনের আন্তর্জাতিক ক্রিকেটার
বিষয়শ্রেণী:ইংল্যান্ডের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:বার্কশায়ার ওম্যানের ক্রিকেটার
বিষয়শ্রেণী:ক্যান্টারবারি ম্যাজিসিয়ান্সের ক্রিকেটার
বিষয়শ্রেণী:উইকেট-রক্ষক
বিষয়শ্রেণী:আইসিসি বর্ষসেরা ক্রিকেটার
বিষয়শ্রেণী:কুইন্স কলেজ, অক্সফোর্ডের প্রাক্তন শিক্ষার্থী
বিষয়শ্রেণী:ইংরেজ নারী ক্রিকেটার
রাষ্ট্রীয় উত্তরাধিকার

থাম্ব|মানচিত্র
কোন একটি অবস্থার পরিবর্তনের ফলে এক রাষ্ট্রের স্থলে অপর রাষ্ট্র স্থলাভিষিক্ত হলে যে অবস্থার সৃষ্টি হয় তাকে **রাষ্ট্রীয় উত্তরাধিকার** বলে। অর্থাৎ এক্ষেত্রে একট রাষ্ট্র কর্তৃক অপর কোন রাষ্ট্রের ভূখণ্ড ও সম্পদের উপর পূর্ণ স্বায়ত্তশাসন অর্জন করাকে বোঝায়, যার ফলে উত্তরাধিকারী রাষ্ট্র তার পূর্ববর্তী রাষ্ট্রের সকল প্রকার অধিকার ও দায়-দায়িত্বসমূহ উত্তরাধিকারসূত্রে ভোগ করে। আন্তর্জাতিক সম্পর্কের বিধান অনুসারে রাষ্ট্রীয় উত্তরাধিকার বলতে আন্তর্জাতিক পক্ষ হিসেবে একটি রাষ্ট্র কর্তৃক অপর কোন রাষ্ট্র দ্বারা উত্তরাধিকার লাভ করা কিংবা একটি রাষ্ট্রের মধ্যে অপর রাষ্ট্রের সম্পূর্ণ অবলুপ্তিকে বোঝায়।

যখন কোন অস্তিত্বশীল রাষ্ট্র স্বীয় রাষ্ট্রীয় এলাকা হারানোর মাধ্যমে অথবা অপর কোন রাষ্ট্রের মধ্যে মিশে যাওয়ার মাধমে বিলুপ্ত হয় অথবা বিভিন্ন রাষ্ট্রে ভাগ হয়ে যায় অথবা এটা কোন একটা বিশেষ অংশ পৃথক হয়ে স্বাধীন রাষ্ট্র গঠন করে বা যখন দুই বা ততোধিক রাষ্ট্র একত্রিত হয়ে একটি নতুন রাষ্ট্র গঠন করে তখন রাষ্ট্রীয় উত্তরাধিকারের সৃষ্টি হয়। আন্তর্জাতিক আইন অনুযায়ী বিধান অনুযায়ী কোন রাষ্ট্রের উত্তরাধিকার প্রধানত দুইটি বিষয়ের উপর নির্ভরশীল। যথা-

# সুদক্ষ সামরিক শক্তি বা কূটনৈতিক তৎপরতার মাধ্যমে একটি রাষ্ট্র অপর কোন রাষ্ট্রের উত্তরাধিকার লাভ করে।
# পারস্পরিক সম্মতির ভিত্তিতে একটি রাষ্ট্র অপর রাষ্ট্রের সাথে সংকটমুক্ত হতে পারে।

উল্লেখিত দু'টি পদ্ধতি ছাড়াও সশস্ত্র বিপ্লবের ফলে বিচ্ছিন্ন হবার মাধ্যমে রাষ্ট্রের উত্তরাধিকার অর্জন করা যায়।
## বহিঃসংযোগ
* European Journal of International Law – State Succession in Respect of Human Rights Treaties
* Wilfried Fiedler: ''Der Zeitfaktor im Recht der Staatensukzession'', in: Staat und Recht. Festschrift für Günther Winkler, Wien, 1997, S. 217-236. 
* Wilfried Fiedler: ''Staatensukzession und Menschenrechte'' , in: B. Ziemske u.a. (Hrsg.), Festschrift für Martin Kriele, München 1997, S. 1371-1391.

বিষয়শ্রেণী:আন্তর্জাতিক আইন
বিষয়শ্রেণী:ইতিহাস সঙ্কলন
বিষয়শ্রেণী:উত্তরসূরী রাজ্য
বাংলাদেশী টেস্ট ক্রিকেটারদের তালিকা

এটি বাংলাদেশী টেস্ট ক্রিকেটারদের তালিকা। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভুক্ত দু’টি ক্রিকেট দলের মধ্যে অনুষ্ঠিত হয়। বাংলাদেশ ২০০০ সালে টেস্ট পরিবারভুক্ত হয়। ৯ জানুয়ারি ২০২২ তারিখ পর্যন্ত ১০০ জন ক্রিকেটার বাংলাদেশ জাতীয় ক্রিকেট দলের হয়ে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পান, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তার প্রথম টেস্ট ক্যাপ পান, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।

## টীকা

## খেলোয়াড়ের তালিকা
পরিসংখ্যানটি ৯ জানুয়ারি ২০২২ তারিখ পর্যন্ত সঠিক।

## আরও দেখুন
* টেস্ট ক্রিকেট
* বাংলাদেশ ক্রিকেট বোর্ড
* বাংলাদেশ জাতীয় ক্রিকেট দল
* টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারদের তালিকা
* বাংলাদেশী টেস্ট উইকেট-রক্ষকদের তালিকা
* বাংলাদেশী ওডিআই ক্রিকেটারদের তালিকা
* বাংলাদেশী টুয়েন্টি২০ আন্তর্জাতিক ক্রিকেটারদের তালিকা

## তথ্যসূত্র

## বহিঃসংযোগ
* স্পোর্টস সারাদিন  
* ক্রিকইনফো
* হাউস্ট্যাট
* ক্রিকেটআর্কাইভ

*
টেস্ট ক্রিকেট
বিষয়শ্রেণী:টেস্ট ক্রিকেটারদের তালিকা
পাতি মাছরাঙা

**পাতি মাছরাঙা** (বৈজ্ঞানিক নাম: *Alcedo atthis*) আলসেডিনিডি (Alcedinidae) গোত্র বা পরিবারের অন্তর্গত *[[আলসেডো]]* (Alcedo) গণের অন্তর্গত রঙচঙে ক্ষুদে মৎস্যশিকারী পাখি। পাখিটি বাংলাদেশ, ভারত ছাড়াও ইউরেশিয়া ও উত্তর আফ্রিকার বিভিন্ন দেশে দেখা যায়। আকারে পাতি চড়ুইয়ের সমান এ পাখিটির লেজ খাটো ও মাথা দেহের তুলনায় স্বাভাবিকের চেয়ে বড়। দেহের উপরিভাগ নীল বা নীলচে-সবুজ, দেহতল কমলা এবং ঠোঁট চোখা ও লম্বা। এর প্রধান খাদ্য মাছ হলেও ব্যাঙাচি, জলজ পোকা ইত্যাদিও এর খাদ্য। পানিতে ঝাঁপিয়ে এরা মাছ ধরে। পানির নিচে শিকার দেখার জন্য এরা বিশেষভাবে অভিযোজিত। এরা জলস্রোতের পাড়ের গর্তে বাসা করে। ডিমের রঙ চকচকে সাদা। সাধারণত এরা অপরিযায়ী; তবে যেসব জায়গায় শীতকালে পানি জমে যায়, সেসব জায়গার মাছরাঙারা অন্যত্র পরিযান করে।

## শ্রেণিবিন্যাস

পাতি মাছরাঙার বৈজ্ঞানিক নামের অর্থ *আত্তিসের মাছরাঙা* (লাতিন: *alcedo* = মাছরাঙা, *atthis* = আত্তিস, লেসবস নগরীর সুন্দরী, কবি সাফোর প্রিয়জন)।

## স্থিতি
সারা পৃথিবীতে এক বিশাল এলাকা জুড়ে এরা বিস্তৃত, প্রায় ১ কোটি ৭৯ লক্ষ বর্গ কিলোমিটার এলাকা জুড়ে এদের আবাস। ব্যাপকভাবে বিস্তৃত বলে আই. ইউ. সি. এন. প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি। সারা বিশ্বে সম্ভবত ৬ লক্ষের কম পাতি মাছরাঙা রয়েছে।

## চিত্রশালা

File:পাতি মাছরাঙ্গা (Alcedo atthis), জাতীয় উদ্ভিদ উদ্যান ঢাকা.jpg|পাতি মাছরাঙ্গা, জাতীয় উদ্ভিদ উদ্যান 
Common kingfisher (Alcedo atthis ispida) female with dragonfly larva.jpg|ফড়িংয়ের লার্ভা মুছে *A. a. ispida*, হাঙ্গেরি
Alcedo atthis 1 (Bohuš Číčel).jpg|দুই পাখির মিলন
Common kingfisher (Alcedo atthis bengalensis) with fish.jpg|মাছ মুখে *A. a. bengalensis*, ভারত
Alcedo atthis -England-8.ogv|thumbtime=1|ছোট মাছ খাচ্ছে
IJsvogel (Alcedo atthis). Raamslachtoffer. (d.j.b.) 03.jpg|জানালার বাড়ি খেয়ে পড়ে আছে
Common Kingfisher-Alcedo atthis.jpg|মাছ মুখে একটি স্ত্রী পাতি মাছরাঙা, চট্টগ্রামalt=পাতি মাছরাঙা|থাম্ব|'''পাতি মাছরাঙা'''


## তথ্যসূত্র

## বহিঃসংযোগ

বিষয়শ্রেণী:ইউরোপের পাখি
বিষয়শ্রেণী:এশিয়ার পাখি
বিষয়শ্রেণী:আফ্রিকার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:আলসেডো
বিষয়শ্রেণী:১৭৫৮-এ বর্ণিত পাখি
বিষয়শ্রেণী:ইউরেশিয়ার পাখি
বিষয়শ্রেণী:জাপানের পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
টেরেন্স টাও

**টেরেন্স টাও** একজন অস্ট্রেলীয় গণিতবিদ। তিনি ২০০৬ সালে ফিল্ডস পদক লাভ করেন।

## জীবনী
টাও আন্তর্জাতিক গণিত অলিম্পিয়াড এর সর্বকনিষ্ঠ প্রতিযোগী। তিনি ১৯৮৬ সালে প্রথমবার আন্তর্জাতিক গণিত অলিম্পিয়াড এ অংশগ্রহণ করেন এবং ব্রোঞ্জ পদক লাভ করেন। তিনি আন্তর্জাতিক গণিত অলিম্পিয়াড ১৯৮৭ সালে রৌপ্য পদক এবং ১৯৮৮ সালে স্বর্ণপদক লাভ করেন। তিনি ফ্লাইন্ডার্স বিশ্ববিদ্যালয় থেকে ১৯৯১ সালে বিএসসি এবং ১৯৯২ সালে এমএসসি ডিগ্রি অর্জন করেন। তিনি প্রিন্সটন বিশ্ববিদ্যালয় থেকে ১৯৯৬ সালে পিএইচডি ডিগ্রি অর্জন করেন। ১৯৯৬ সালে ইউনিভার্সিটি অব ক্যালিফোর্নিয়া, লস অ্যাঞ্জেলস এ সহকারী অধ্যাপক নিযুক্ত হন এবং ২০০০ সালে পূর্ণ অধ্যাপক পদে উন্নীত হন।

## তথ্যসূত্র

## বহিঃসংযোগ
* Terence Tao's home page
* Beautiful minds THE AUSTRALIAN 11 August 2007

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০তম-শতাব্দীর গণিতবিদ
বিষয়শ্রেণী:২১শ শতাব্দীর গণিতবিদ
বিষয়শ্রেণী:চীনা বংশোদ্ভূত মার্কিন ব্যক্তি
বিষয়শ্রেণী:হংকং বংশোদ্ভূত মার্কিন ব্যক্তি
বিষয়শ্রেণী:মার্কিন গণিতবিদ
বিষয়শ্রেণী:অস্ট্রেলীয় গণিতবিদ
বিষয়শ্রেণী:হংকং বংশোদ্ভূত অস্ট্রেলীয় মানুষ
বিষয়শ্রেণী:চীনা বংশোদ্ভূত অস্ট্রেলীয় মানুষ
বিষয়শ্রেণী:ক্লে রিসার্চ পুরস্কার প্রাপক
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:আমেরিকান ম্যাথেমেটিকা্ল সোসাইটির ফেলোগণ
বিষয়শ্রেণী:গাণিতিক বিশ্লেষক
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:সংখ্যা তাত্ত্বিক
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সাসত্রা রামানুজান পুরস্কার প্রাপক
বিষয়শ্রেণী:অস্ট্রেলিয়ান বিজ্ঞান অ্যাকাডেমির ফেলোগণ
বিষয়শ্রেণী:আন্তর্জাতিক গণিত অলিম্পিয়াডে অংশগ্রহণকারী
বিষয়শ্রেণী:ফিল্ডস পদক বিজয়ী
বিষয়শ্রেণী:রয়েল সোসাইটির সভ্য
বিষয়শ্রেণী:মার্কিন ব্লগার
বিষয়শ্রেণী:অস্ট্রেলীয় ব্লগার
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:মার্কিন যুক্তরাষ্ট্রে অভিবাসিত অস্ট্রেলীয়
বিষয়শ্রেণী:আমেরিকান ম্যাথমেটিকাল সোসাইটির সভ্য
বিষয়শ্রেণী:ফুলব্রাইট বৃত্তিধারী
বিষয়শ্রেণী:বিজ্ঞান ব্লগ-লেখক
বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
বিষয়শ্রেণী:২০শ শতাব্দীর মার্কিন লেখক
বিষয়শ্রেণী:২১শ শতাব্দীর মার্কিন লেখক
বিষয়শ্রেণী:মার্কিন বিজ্ঞান লেখক
বিষয়শ্রেণী:মার্কিন পাঠ্যপুস্তক লেখক
বিষয়শ্রেণী:লস অ্যাঞ্জেলেসের লেখক
বিষয়শ্রেণী:মার্কিন পুরুষ ব্লগার
দ্য কোকা-কোলা কোম্পানি

**দ্য কোকা-কোলা কোম্পানি** () একটি মার্কিন বহুজাতিক কোমল পানীয় প্রস্তুতকারক কোম্পানি। তাদের হেডকোয়ার্টার্স রয়েছে মার্কিন যুক্তরাষ্ট্রের জর্জিয়া প্রদেশের আটালান্টায়। এই কোম্পানিটি তাদের অন্যতম পণ্য কোকা-কোলার জন্য অধিক পরিচিত, যা ১৮৮৬ সালে ফার্মাসিস্ট জন স্টিথ পেম্বার্টন উদ্ভাবন করেন।

কোকা-কোলার বর্তমানে ২০০টিরও অধিক দেশ বা অঞ্চলে ৫০০টিরও অধিক ব্র্যান্ড রয়েছে এবং প্রতিদিন তারা ১.৭ বিলিয়ন মানুষকে তা পরিবেশন করে থাকে। এই কোম্পানি ১৮৮৯ সাল থেকে এক ধরনের ফ্রাঞ্জাইজি ভিত্তিক বিপণন ব্যবস্থা চালু রেখেছে যেখানে কোম্পানিটি শুধুমাত্র সিরাপ জাতীয় পণ্য প্রস্তুত করে যা বিশ্বব্যাপী বিভিন্ন কোম্পানির কাছে বিক্রয় করা হয় যারা বিশ্বব্যাপী তা বিপণন করে। উত্তর আমেরিকায় দ্য কোকা-কোলা কোম্পানির নিজস্ব বিপণন কোম্পানি রয়েছে যার নাম **কোকা-কোলা রিফ্রেশমেন্ট**।

## অধিগ্রহন
দ্য কোকা-কোলা কোম্পানির অধিগ্রহণের লম্বা ইতিহাস রয়েছে। ১৯৬০ সালে তারা অধিগ্রহণ করে মিনিট মেইড, ১৯৯৩ সালে ভারতীয় কোলা কোম্পানি থামস আপ এবং ১৯৯৫ সালে তারা অধিগ্রহণ করে ব্রাক’স। ২০০১ সালে ফলের জুসের কোম্পানি ওডওয়ালাকে ১৮১ মিলিয়ন মার্কিন ডলারের বিনিময়ে অধিগ্রহণ করে তারা। ২০০৭ সালে ফিউজ বেভারেজকে ২৫০ মিলিয়ন মার্কিন ডলারের বিনিময়ে তারা অধিগ্রহণ করে। ১৯৮২ সালে দ্য কোকা-কোলা কোম্পানি ৬৯৩ মিলিয়ন মার্কিন ডলারের বিনিময়ে কলাম্বিয়া পিকচার্সকে কিনে নেয়। এটি ছিল তাদের প্রথম নন-বেভারেজ অধিগ্রহণ। অবশ্য, ১৯৮৯ সালে সনির কাছে ৩ বিলিয়ন মার্কিন ডলারের বিনিময়ে চলচ্চিত্র স্টুডিওটি বিক্রয় করে তারা।

## উপার্জন
[thumb|যুক্তরাষ্ট্রের [টেক্সাস|টেক্সাসের সুগার ল্যান্ড শহরের সুগার ল্যান্ড টাউন স্কয়ারে দ্য কোকা-কোলা কোম্পানির মিনিট মেইড গ্রুপের উত্তর আমেরিকা অঞ্চলের অফিস।]]
২০০৫ সালের বার্ষিক প্রতিবেদন অনুসারে, এই কোম্পানি ২০০টিরও অধিক দেশে তাদের পণ্য বিক্রয় করে থাকে। ওই প্রতিবেদন থেকে আরও জানা যায় যে বিশ্বব্যাপী প্রতিদিন ৫০ বিলিয়নের অধিক সকল ধরনের পানীয় সরবরাহ করা হয় যার মধ্যে ১.৫ বিলিয়ন পানীয় শুধুমাত্র দ্য কোকা-কোলা কোম্পানির ট্রেডমার্ক বা লাইসেন্সযুক্ত (২০১০ সালের প্রতিবেদনে দেখা যায় বর্তমানে তারা প্রতিদিন ১.৬ বিলিয়ন পানীয় বিশ্বব্যাপী সরবরাহ করে থাকে)। এই পানীয়গুলোর মধ্যে কোম্পানির মোট বিক্রয়ের ৭৮ শতাংশই "কোকা-কোলা" বা "কোক" ট্রেডমার্কযুক্ত।

২০০৭ সালের বার্ষিক প্রতিবেদন অনুসারে, কোকা-কোলার মোট বিক্রয় ছিল নিম্নরূপ:
* ৪৩% যুক্তরাষ্ট্রে
* ৩৭% মেক্সিকো, ভারত, ব্রাজিল, জাপান এবং চীনে
* ২০% বিশ্বের অন্যান্য দেশে

## স্টক

## আরও দেখুন
* কোকা-কোলা

## তথ্যসূত্র

## বহিঃসংযোগ
* অফিসিয়াল ওয়েবসাইট
* Coca-Cola Company SEC Filings

বিষয়শ্রেণী:ওপেনকর্পোরেটসের জোট
বিষয়শ্রেণী:কোকা-কোলা
বিষয়শ্রেণী:মার্কিন যুক্তরাষ্ট্রের পানীয় কোম্পানি
বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি
বিষয়শ্রেণী:বহুজাতিক খাদ্য কোম্পানি
মাঝারি পাতা-নাক চামচিকা

**মাঝারি পাতা-নাক চামচিকা** (বৈজ্ঞানিক নাম: *Hipposideros larvatus*) মাঝারি আকারের বাদুড়। আইইউসিএনের লাল বইয়ে এর অবস্থান ‘অবিপন্ন’ হিসেবে। প্রাকৃতিক বন ধ্বংসের কারণে এদের অবস্থান অবিপন্ন।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

## আকার
পাতা-নাক চামচিকাদের অনেকটা পাতার মতো নাক থাকে এবং তার সামনে-পেছনে আড়াআড়ি ও লম্বা পর্দাসহ প্রতিটি পাতা-নাকে তিনটি করে উপ বা অধ নাক-পাতা থাকে। এ গণের আর কোনো প্রজাতিতে এদের মত বৈশিষ্ট্য নেই। এদের নাক ত্রিশূলের মত। এক চিমটি লেজ এদের পায়ের দিক থেকে আসা পর্দায় লুকানো। ৮ সেন্টিমিটার লম্বা দেহে লেজটি সহজে চোখে পড়ে না। ডানা ৬ দশমিক ৪ সেন্টিমিটারের মত। সারা দেহে বাদামি থেকে গাঢ় বা লালচে বাদামি পশম থাকে।

## নিবাস
পাতা-নাক চামচিকার বসতি বাংলাদেশ থেকে ভারতের পূর্বাঞ্চল হয়ে একেবারে ভিয়েতনাম পর্যন্ত। বসবাস বনে এবং এরা কিছুটা বিরল।

## স্বভাব
দিনের বেলায় গুহা, গাছের ফোকর বা অন্ধকার পুল বা কালভার্টের গার্ডারে ঝুলে থাকে। কখনো কখনো পরিচিত কোনো গাছের ডালে বা কালভার্টের নিচে বিশ্রাম নেয়।

## খাবার
রাতের বেশির ভাগ সময় এরা নিশাচর কীটপতঙ্গ, দেয়ালি পোকা ও মথ খেয়ে বেড়ায়।

## গ্যালারি

File:Hippos_larvat_080116-3502_hurn.JPG|মাঝারি পাতা-নাক চামচিকার সামনের দিক
File:Hippos_larvat_080116-3507_hurn.JPG|মাঝারি পাতা-নাক চামচিকার পিছনের দিক 
File:Hippos_larvat_080116-3515_hurn.JPG|মাঝারি পাতা-নাক চামচিকার দল


## তথ্যসূত্র

* Chiroptera Specialist Group 1996. Hipposideros larvatus. 2006 IUCN Red List of Threatened Species.  Downloaded on 30 July 2007.

বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
বিষয়শ্রেণী:বাংলাদেশের স্তন্যপায়ী
বিষয়শ্রেণী:কম্বোডিয়ার স্তন্যপায়ী
বিষয়শ্রেণী:চীনের স্তন্যপায়ী
বিষয়শ্রেণী:ভারতের স্তন্যপায়ী
বিষয়শ্রেণী:ভিয়েতনামের স্তন্যপায়ী
বিষয়শ্রেণী:বার্মার স্তন্যপায়ী
বিষয়শ্রেণী:লাওসের স্তন্যপায়ী
বিষয়শ্রেণী:মালয়েশিয়ার স্তন্যপায়ী
বিষয়শ্রেণী:ইন্দোনেশিয়ার স্তন্যপায়ী
বিষয়শ্রেণী:থাইল্যান্ডের স্তন্যপায়ী
বিষয়শ্রেণী:১৮২৩-এ বর্ণিত স্তন্যপায়ী
বিষয়শ্রেণী:এশিয়ার বাদুড়
বিষয়শ্রেণী:বোর্নিওর স্তন্যপায়ী
বিষয়শ্রেণী:নেপালের স্তন্যপায়ী
বিষয়শ্রেণী:ফিলিপাইনের স্তন্যপায়ী
২০১৩ বিশ্ব অ্যাথলেটিকস চ্যাম্পিয়নশিপে রাশিয়া

**২০১৩ বিশ্ব অ্যাথলেটিকস চ্যাম্পিয়নশিপে রাশিয়া** () স্বাগতিক দেশ হিসেবে অংশগ্রহণ করে। রাজধানী মস্কোর সর্ববৃহৎ স্টেডিয়াম হিসেবে খ্যাত লাঝনিকি স্টেডিয়ামে ১০-১৮ আগস্ট, ২০১৩ তারিখ পর্যন্ত অনুষ্ঠিত হয়। ১১৯ জন রুশ প্রতিযোগী ১৪শ বিশ্ব অ্যাথলেটিক্স চ্যাম্পিয়নশীপে প্রতিদ্বন্দ্বিতা করে। ৭টি স্বর্ণ, ৪টি রৌপ্য ও ৬টি ব্রোঞ্জপদকসহ ১৭টি পদক নিয়ে রাশিয়ার ক্রীড়া দলটি এ প্রতিযোগিতার শীর্ষস্থান অধিকার করে।

## পদক বিজয়ী
নিম্নলিখিত রুশ ক্রীড়া প্রতিযোগীগণ চ্যাম্পিয়নশিপে পদক জয় করেন:

## বহিঃসংযোগ
* ক্রীড়াবিদদের তালিকা

বিষয়শ্রেণী:২০১৩ বিশ্ব অ্যাথলেটিকস চ্যাম্পিয়নশিপে অংশগ্রহণকারী দেশ
বিষয়শ্রেণী:২০১৩-এ রুশ ক্রীড়া
বিষয়শ্রেণী:রাশিয়ায় অ্যাথলেটিক্স
জালালি কবুতর

**জালালি কবুতর** (বৈজ্ঞানিক নাম: *Columba livia* ), **জালালী কৈতর** বা **গোলা পায়রা** কলাম্বিডি গোত্র বা পরিবারের অন্তর্গত  কলাম্বা গণের অন্তর্গত অতি পরিচিত একটি পাখি। ইংরেজিতে এই পাখির নাম *রক ডাভ*   বা *রক পিজিয়ন* । সব ধরনের রেসিং কবুতর, ফ্যান্সি কবুতর ও বুনো কবুতরের পূর্বপুরুষ মনে করা হয় এ প্রজাতিটিকে। কবুতরটির আদি আবাস ইউরোপ, এশিয়া ও আফ্রিকায় হলেও অস্ট্রেলিয়া, উত্তর আমেরিকা ও দক্ষিণ আমেরিকার বড় বড় শহর ও গ্রামাঞ্চলে ছড়িয়ে পড়েছে। হযরত শাহ জালাল-এর নামের সাথে মিল রেখে এই কবুতরটির  নামকরণ করা হয়েছে।

জালালি কবুতরের বৈজ্ঞানিক নামের অর্থ *নীলচে-ধূসর পায়রা* (লাতিন: *columba* = পায়রা, *liveus* = নীলচে-ধূসর)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১ কোটি ৭৪ লক্ষ বর্গ কিলোমিটার এলাকা জুড়ে এদের আবাস। ব্যাপকভাবে বিস্তৃত বলে আই. ইউ. সি. এন. প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয়েছে। সারা বিশ্বে সম্ভবত ২৬ কোটিরও কম জালালি কবুতর রয়েছে।

## নামকরণ এবং ইতিহাস

জালালি কবুতরকে ইংরেজিতে বলা হয় Rock Pigeon বা Feral Pigeon। এরা মূলত বন্য কবুতর। পৃথিবীর সকল পোষা কবুতর মূলত এই কবুতর থেকে উৎপত্তি হয়েছে।জালালি কবুতর সাধারনত কয়েকটি  রঙের হয়,ধূসর ছাই রঙয়ের তবে ডানায় দুটি করে ঘাড় রঙের স্পট (বার থাকে) যাকে ব্লু বার বলে। এছাড়াও লালবার, মিলিবার বা লালবুনো, ব্লাক চেকার বা মাকসি রংয়েরও হয়ে থাকে। এদের দেহগঠন মাঝারি আকারের চোখ লালচে-কমলা বর্ণের ও মণির রং কালো হয়। চোখের আকৃতি ও আইরিশ এবং ঠোটের গঠন ঘুঘু পাখির মত। পায়ের রঙ হয় লালচে গোলাপি।

বাংলাদেশে শত শত বছরের ঐতিহ্য নিয়ে জালালি কবুতর টিকে আছে বাংলাদেশে সিলেটের হযরত শাহ জালাল (র.)-এর মাজারে। ধর্মপ্রাণ সিলেটের মানুষের বিশ্বাস- এই কবুতর হারিয়ে যেতে পারে না। তাই প্রায় ৭০০ বছর ধরে কবুতরের এই বিশেষ প্রজাতির ওড়াউড়িতে মুখরিত শাহজালাল (র.)-এর মাজার।

হযরত শাহজালালকে (র.) নিয়ে দিল্লির নিজামউদ্দীন আউলিয়ার কাছে তার এক শিষ্য কুৎসা রটনা করলে তিনি তাকে দরবার থেকে বিতাড়িত এবং শাহজালাল (র.) সালাম পাঠায়, তখন শাহজালাল (র.) একটি বাক্সে প্রজ্বালিত অঙ্গারের সঙ্গে কিছু তুলা পাঠান, যা ছিল একটি আধ্যাত্মিক নিদর্শন। এর পর তাদের সাক্ষাৎ হয় এবং শাহজালাল (র.) ফিরে আসার সময় ভালোবাসার নিদর্শনস্বরূপ নিজামুদ্দীন আউলিয়া তাকে একজোড়া সুরমা রঙের কবুতর উপহার দেন, যা আজকের জালালি কবুতর বা জালালি কইতর নামে পরিচিত।

১৩০৩ সালে (৭০৩ হিজরি) ৩২ বছর বয়সে তিনি সিলেটে আসার পথে দিল্লির আউলিয়া নিজামুদ্দীনের সাথে সাক্ষাত করেছিলেন। সাক্ষাতের বিদায়কালে প্রীতির নিদর্শন স্বরূপ নিজামুদ্দীন হজরত শাহ্ জালালকে এক জোড়া সুরমা রঙের কবুতর উপহার দিয়েছিলেন। এই কবুতর নিয়েই তিনি সিলেটে এসেছিলেন। সেই থেকে সিলেটে এই কবুতরের ব্যাপকতা দেখা যায় এবং হযরত শাহ জালাল এর নামের সাথে মিল রেখে এর নাম হয় “জালালি কবুতর”
হযরত শাহ্ জালাল (রহ.) ৩৬০ জন আউলিয়া নিয়ে ১৩০৩ সালে তৎকালীন আসামের অন্তর্ভুক্ত সিলেট (শ্রীহট্ট) জয় করে উড়িয়ে দিয়েছিলেন সেই কবুতরজোড়া । 

## তথ্যসূত্র

## বহিঃসংযোগ
* Ageing and sexing (PDF; 3.4 MB) by Javier Blasco-Zumeta & Gerd-Michael Heinze

বিষয়শ্রেণী:আফ্রিকার পাখি
বিষয়শ্রেণী:এশিয়ার পাখি
বিষয়শ্রেণী:ইউরোপের পাখি
বিষয়শ্রেণী:উত্তর আমেরিকার পাখি
বিষয়শ্রেণী:পোষা পাখি
বিষয়শ্রেণী:বিশ্বজনীন পাখি
বিষয়শ্রেণী:ইউরেশিয়ার পাখি
বিষয়শ্রেণী:১৭৮৯-এ বর্ণিত পাখি
বিষয়শ্রেণী:ইয়োহান ফ্রিডরিশ মালিন কর্তৃক নামকরণকৃত ট্যাক্সা
ওলিঙ্গিতো

**ওলিঙ্গিতো** (বৈজ্ঞানিক নাম: *Bassaricyon neblina*) প্রোসায়োনিডি (Procyonidae) গোত্র বা পরিবারের অন্তর্ভুক্ত *Bassaricyon* (ব্যাসারিসায়োন) গণের অন্তর্গত এক প্রজাতির স্তন্যপায়ী। প্রজাতিটি ইকুয়েডর ও কলম্বিয়ার ঘন পাহাড়ি বনে বসবাস করে। ১৫ আগস্ট নতুন এ প্রাণীটির সন্ধান পাওয়ার খবর জানানো হয়। প্রাণীটিকে অনেকটা ভালুক ও বিড়ালের সংকর বলে মনে হয়। নতুন কোনও মাংসাশী প্রাণীর আবিষ্কার গত ৩৫ বছরে এটিই প্রথম। প্রায় ১০০ বছর আগে বিভিন্ন জাদুঘরে এ ধরনের প্রাণীর নমুনা প্রদর্শিত হলেও এটির সঠিক পরিচয় নিয়ে বিভ্রান্তি ছিল। যুক্তরাষ্ট্রের স্মিথসোনিয়ান ন্যাশনাল মিউজিয়াম অব ন্যাচারাল হিস্ট্রি জাদুঘরে ১০ বছরব্যাপী গবেষণা চালিয়ে ওলিঙ্গিতো সম্পর্কে নিশ্চিত হন বিজ্ঞানীরা। প্রাণীটি স্বভাবে নিশাচর এবং ফলমূল, ফুলের মধু, পোকামাকড় ইত্যাদি খায়। স্ত্রী ওলিঙ্গিতো সাধারণত একবারে একটি বাচ্চার জন্ম দেয়।

## তথ্যসূত্র

## বহিঃসংযোগ
* New photos of olinguito female and cub in La Mesenia Reserve Conservation Project, Colombia

বিষয়শ্রেণী:স্তন্যপায়ী প্রাণী
রীড বার্টন

**রীড বার্টন** আন্তর্জাতিক বিজ্ঞান অলিম্পিয়াডসমূহে শ্রেষ্ঠ পারফর্মারদের একজন।

## জীবনী
বার্টন এর বাবা-মা উভয়েই এনভায়রনমেন্টাল প্রকৌশলী। থার্ড গ্রেড পর্যন্ত তিনি ঘরেই শিক্ষালাভ করেন। তিনি টাফটস বিশ্ববিদ্যালয়ে ৫ম গ্রেডের পদার্থবিজ্ঞান এবং ৬ষ্ঠ গ্রেডের রসায়ন এর খন্ডকালীন ক্লাস গ্রহণ করেন। ৮ম গ্রেড পর্যন্ত তিনি ম্যাসাচুসেট্‌স ইনস্টিটিউট অফ টেকনোলজির চার্লস এরিক লিসার্সন এর সাথে কাজ করেন। একই সাথে আকামাই টেকনোলজিস এও কাজ করেন।

## গণিত এবং প্রোগ্রামিং প্রতিযোগিতাসমূহ
বার্টন আন্তর্জাতিক গণিত অলিম্পিয়াড এ চারটিস্বর্ণপদক জেতা প্রথম প্রতিযোগী। বার্টন আন্তর্জাতিক ইনফরমেটিক্স অলিম্পিয়াড এ দুটি স্বর্ণপদক জিতেছেন। ২০০১ সালে তিনি ৬০০ তে ৫৮০ স্কোর করেন, যেটি তার নিকটতম প্রতিদ্বন্দীর চেয়ে ৫৫ পয়েন্ট বেশি। বার্টন এসিএম আন্তর্জাতিক কলেজিয়েট প্রোগ্রামিং প্রতিযোগিতায় ২য় ও ৫ম স্থান অর্জনকারী ম্যাসাচুসেট্‌স ইনস্টিটিউট অফ টেকনোলজি দলের সদস্য ছিলেন।

## নির্বাচিত প্রকাশনা
*.
*.

## তথ্যসূত্র

## বহিঃসংযোগ
* Reid Barton's Harvard Math page
* Citation by the American Mathematical Society for Frank and Brennie Morgan Prize for Outstanding Research in Mathematics by an Undergraduate
* 

বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আন্তর্জাতিক গণিত অলিম্পিয়াডে অংশগ্রহণকারী
বিষয়শ্রেণী:২১শ শতাব্দীর মার্কিন গণিতবিদ
লন্ডন ব্রিজ

**লন্ডন ব্রিজ** () বলতে টেমস নদীর উপরে লন্ডন শহর এবং মধ্য লন্ডনের সাউথওয়ার্ক এলাকাকে সংযোকারী কয়েকটি ঐতিহাসিক ব্রিজ বা সেতুকে বোঝায়। বর্তমান সংযোগ সেতুটি পারাপারের জন্য ১৯৭৩ সালে খুলে দেওয়া হয়, যা মূলত কংক্রিট এবং লোহায় তৈরি একটি বক্স গার্ডার সেতু। বর্তমান সেতুটি ঊনবিংশ শতাব্দীর পাথরের তৈরি সেতুকে প্রতিস্থাপন করা হয়েছে, যা প্রায় ৬০০ বছর পুরনো মধ্যযুগীয় স্থাপনাকে সরিয়ে তৈরি করা হয়েছিল। তারও আগে এখানে কাঠের তৈরি সেতু ছিল যা লন্ডনের প্রথম রোমান প্রতিষ্ঠাতাগণ তৈরি করেছিলেন।

## গ্যালারি

Image:002SFEC LONDON BRIDGE-200705.JPG|The central arch of the current London Bridge.
Image:001SFEC LONDON BRIDGE-200705.JPG|Close up of arch and pier.
Image:London Bridge Thames Panorama.jpg|Panoramic photograph of the Thames at night, with London Bridge to right.
Image:London Bridge from South bank.jpg|London Bridge viewed from Southwark on the South Bank.
Image:London bridge southern end.JPG|The City of London viewed from the southern end of London Bridge.
Image:London bridge.jpg|The City beyond London Bridge.
Image:Rush Hour on London Bridge.jpg|Evening commuters crossing London Bridge towards Southwark.
Image:London Bridge Red River.jpg|The northern end of London bridge illuminated at night.


## তথ্যসূত্র

## বহিঃসংযোগ

* The London Bridge Museum and Educational Trust
* Views of Old London Bridge ca. 1440, BBC London
* Southwark Council page with more info about the bridge
* Virtual reality tour of Old London Bridge
* Old London Bridge, Mechanics Magazine No. 318, September 1829
* The London Bridge Experience

বিষয়শ্রেণী:লন্ডন
বিষয়শ্রেণী:লন্ডন শহরের দর্শনীয় স্থান
বিষয়শ্রেণী:যুক্তরাজ্যের সেতু
বিষয়শ্রেণী:লন্ডনের শহরের ইতিহাস
বিষয়শ্রেণী:টেমস নদীর উপর সেতু
বিষয়শ্রেণী:১ম শতাব্দীতে সম্পন্ন সেতু
বিষয়শ্রেণী:১৩শ শতাব্দীতে সম্পন্ন সেতু
বিষয়শ্রেণী:রোমান ব্রিটেনের সেতু
বিষয়শ্রেণী:১৮৩১-এ সম্পন্ন সেতু
বিষয়শ্রেণী:১৯৭৩-এ সম্পন্ন সেতু
ইউ. কে. চিং

**উক্য চিং** বা **ইউ. কে. চিং মারমা** (১৯৩৩ - ২৫ জুলাই ২০১৪) ছিলেন বাংলাদেশের স্বাধীনতা যুদ্ধের একমাত্র উপজাতি বীর বিক্রম খেতাবপ্রাপ্ত বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## পরিচিতি
ইউ. কে. চিং ব্রিটিশ ভারতের পার্বত্য চট্টগ্রামের বান্দরবান মহকুমার উজানী পাড়ায় জন্মগ্রহণ করেন। তার পিতার নাম বাইশাউ মারমা। যিনি ছিলেন একজন কাঠমিস্ত্রি। তার মাতা ছিলেন একজন গৃহিণী।

## মুক্তিযুদ্ধে অবদান
ইপিআরের একজন সদস্য হিসাবে তিনি বাংলাদেশের স্বাধীনতা যুদ্ধে ৬ নং সেক্টরে যুদ্ধ করেন। উক্য চিং ১৯৫২ সালে ইষ্ট পাকিস্তান রাইফেলস্‌ (ইপিআর)-এ যোগ দেন এবং ১৯৭১ সালের ২৫ মার্চ নায়েক হিসেবে রংপুর জেলার হাতিবান্ধা বিওপিতে কর্মরত ছিলেন। তিনি সেই বিওপিতে কর্মরত ১ বিহারি কর্মকর্তা ও ২ পাঞ্জাবি সৈন্যকে হত্যা করে ফাঁড়ির অবশিষ্ট ৯ বাঙালি ইপিআর সৈনিককে নিয়ে যুদ্ধে যোগ দেন।

মুক্তিযুদ্ধের সময়ে কুড়িগ্রামের ভূরুঙ্গামারীসংলগ্ন চৌধুরীহাটের যুদ্ধের ঘটনাটি ছিল খুব ভয়াবহ সেখানে মুক্তিবাহিনীর লেফটেন্যান্ট সামাদসহ আশফাকুস সামাদ, বীর উত্তম তার আরও কয়েকজন সহযোদ্ধা শহীদ হন। তিনিও মারা যেতে বা আহত হতে পারতেন। কিন্তু ভাগ্যক্রমে বেঁচে গেছেন।

কুড়িগ্রামের নাগেশ্বরী উপজেলার রায়গঞ্জের অন্তর্গত চৌধুরীহাট। সীমান্তবর্তী এলাকা। নভেম্বরের মাঝামাঝি একদল মুক্তিযোদ্ধা রায়গঞ্জে অবস্থান নেন। তারা কয়েকটি দলে বিভক্ত ছিলেন। একটি দলে ছিলেন ইউ কে চিং। সেখানে ছিল পাকিস্তানি সেনাদের একটি শক্ত অবস্থান। রাতে তারা পাকিস্তানিদের অবস্থানে আক্রমণ করেন। সারা রাত যুদ্ধ চলে। ভোররাতে পাকিস্তানিদের দিক থেকে গোলাগুলি বন্ধ হয়ে যায়। রায়গঞ্জের পূর্ব দিকে দুধকুমার নদ। ইউ কে চিংরা ছিলেন এর উত্তর পাড়ে। লে. সামাদও সেদিকে ছিলেন। তারা সেদিক দিয়ে রায়গঞ্জের দিকে অগ্রসর হওয়ার সময় পাকিস্তানি সেনাদের অ্যামবুশে পড়েন। সেখানে একটি সেতুর নিচে বা বাংকারে ছিল পাকিস্তানিদের এলএমজি পজিশন। তা ক্যামোফ্লেজ করা ছিল। ফলে মুক্তিযোদ্ধা যাঁরা রেকি করেছেন, তারা পাকিস্তানিদের ওই সুরক্ষিত অবস্থান টের পাননি। পাকিস্তানি সেনারা মুক্তিযোদ্ধাদের উপস্থিতি টের পাওয়ামাত্র সেখান থেকে বৃষ্টির মতো গুলি করতে থাকে। এরপর মুক্তিবাহিনীর মূল দল আসে। তাদের প্রচণ্ড আক্রমণে পাকিস্তানিরা সেখান থেকে পিছু হটে নাগেশ্বরীতে অবস্থান নেয়।

## স্বীকৃতি ও পুরস্কার
মুক্তিযুদ্ধে সাহস ও বীরত্বের জন্য উক্য চিংকে বীর বিক্রম খেতাবে ভূষিত করা হয়। তিনিই এদেশের একমাত্র খেতাবপ্রাপ্ত উপজাতী
ক্ষুদ্র-নৃগোষ্ঠীর মুক্তিযোদ্ধা।

৮ ডিসেম্বর, ২০১৭ তারিখে পার্বত্য চট্টগ্রাম বিষয়ক মন্ত্রণালয়ের প্রতিমন্ত্রী বীর বাহাদুর উশৈসিং এই স্টেডিয়ামের নাম বান্দরবানের *বীর মুক্তিযোদ্ধা প্রয়াত ইউ. কে. চিং বীর বিক্রম*-এর নামে নামকরণ করার প্রস্তাব দেন। প্রস্তাবটি বাস্তবায়নাধীন রয়েছে।

## তথ্যসূত্র

## বহিঃসংযোগ
* বান্দরবান জেলার অফিসিয়াল সাইটে উক্য চিং
* দেশের একমাত্র আদিবাসী বীর বিক্রম

বিষয়শ্রেণী:১৯৩৩-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:বীর বিক্রম
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বান্দরবান জেলার ব্যক্তি
বিষয়শ্রেণী:মুক্তিবাহিনীর কর্মকর্তা
বিষয়শ্রেণী:বাংলাদেশী বৌদ্ধ
বিষয়শ্রেণী:মারমা ব্যক্তি
রেলিডি

**রেলিডি** (Rallidae) ছোট ও মাঝারি আকারের একদল পাখির একটি গোত্র। এ গোত্রে যথেষ্ট পরিমাণ বৈচিত্র্য রয়েছে। বিভিন্ন প্রজাতির ঝিল্লি, কুট, পানমুরগি, কালেম ইত্যাদি এ গোত্রের অন্তর্গত। এ সকল প্রজাতি সাধারণত জলাভূমি ও জলজ প্রতিবেশে বসবাস করে। পৃথিবীর কেবলমাত্র শুষ্ক মরুভূমি, মেরু অঞ্চল ও পার্বত্য এলাকা ছাড়া স্থলভূমির সর্বত্রই এসব প্রজাতি দেখা যায়। অ্যান্টার্কটিকা ছাড়া সকল মহাদেশেই এদের দেখা যায়। কয়েক প্রজাতির ঝিল্লির বিস্তৃতি কেবল দ্বীপসমূহে সীমাবদ্ধ (যেমন- গুয়াম ঝিল্লি)। জলাভূমির আশেপাশে ঘন ঝোপঝাড় এদের প্রিয় এলাকা।

এদের প্রায়ই জলাভূমির ধারে কাদা, জলজ উদ্ভিদ ও তৃণভূমিতে চরে বেড়াতে দেখা যায়। তবে কিছু প্রজাতি পানিতে ভেসে ঘুরে বেড়ায়। রেলিডি গোত্রের অধিকাংশ প্রজাতির খাটো, গোলাকৃতির ছড়ানো ডানা রয়েছে। তবে কিছু প্রজাতির পাখি উড়তে সম্পূর্ণ অক্ষম। বিপদ দেখলে এরা উড়ে না গিয়ে দৌড়ে পালানোর চেষ্টা করে। শত্রু খুব কাছে চলে আসলে তবে উড়াল দেয়। কয়েকটি প্রজাতি স্বভাবে পরিযায়ী। এদের দৃষ্টিগ্রাহ্য ঠোঁট থাকে। ঠোঁটের বর্ণ সাধারণত দেহের রঙের তুলনায় উজ্জ্বল হয়। পা মজবুত ও লম্বা এবং জলকাদায় চলাচলের উপযোগী। তবে কিছু প্রজাতির পা খাটো। এরা সবাই খুব ভাল সাঁতারু।

## গণসমূহ

[thumb|right|[ডাহুক, *Rallina fasciata*]]
[thumb|right|[পান্তা ঝিল্লি, *Rallus aquaticus*]]
[thumb|right|[লালবুক গুরগুরি (*Porzana fusca*)]]
* *Himantornis* - এনকুলেঙ্গু ঝিল্লি
* *Sarothrura* - ফ্লাফটেইল (৯টি প্রজাতি)
* *Canirallus* (৩টি প্রজাতি)
* *Coturnicops* (৩টি প্রজাতি)
* *Micropygia* - Ocellated Crake
* *Rallina* - বনঝিল্লি (৮টি প্রজাতি)
* *Anurolimnas* (৩টি প্রজাতি)
* *Atlantisia* - Inaccessible Island Rail
* *Laterallus* (১০টি প্রজাতি)
* *Nesoclopeus* (১টি প্রজাতি, অতি সম্প্রতি আরেকটি প্রজাতি বিলুপ্ত হয়েছে)
* *Gallirallus* - অস্ট্রো-প্রশান্তমহাসাগরীয় ঝিল্লি (*Tricholimnas* সহ; ১১-১২টি প্রজাতি, অতি সম্প্রতি ৩-৫টি প্রজাতি বিলুপ্ত)
* *Rallus* - সাধারণ ঝিল্লি (প্রায় ৯টি প্রজাতি)
* *Lewinia* (৩টি প্রজাতি; অনেকসময় *Rallus* গণের অন্তর্ভুক্ত মনে করা হয়)
* *Dryolimnas* (১টি প্রজাতি, অতি সম্প্রতি আরেকটি প্রজাতি বিলুপ্ত হয়েছে)
* *Crecopsis* - আফ্রিকান গুরগুরি (sometimes in *Crex*)
* *Crex* - ভুট্টা গুরগুরি
* *Rougetius* - রজেটের ঝিল্লি
* *Aramidopsis* - নাকডাকা ঝিল্লি
* *Aramides* - কাঠঝিল্লি (৮-৯টি প্রজাতি, সম্ভবত ১টি প্রজাতি বিলুপ্ত)
* *Amaurolimnas* - ইউনিফর্ম গুরগুরি
* *Gymnocrex* (৩টি প্রজাতি)
* *Amaurornis* - ঝাড়মুরগি (৯টি প্রজাতি)
* *Porzana* - সাধারণ গুরগুরি (১৩টি প্রজাতি, ৪-৫টি প্রজাতি সম্প্রতি বিলুপ্ত)
* *Aenigmatolimnas* - দাগি ঝিল্লি
* *Cyanolimnas* - জাপাতা ঝিল্লি
* *Neocrex* (২টি প্রজাতি)
* *Pardirallus* (৩টি প্রজাতি)
* *Eulabeornis* - খয়েরি ঝিল্লি
* *Habroptila* - অদৃশ্য ঝিল্লি
* *Megacrex* - নিউ গিনি গুরগুরি
* *Gallicrex* - কোড়া
* *Porphyrio* - কালেম (*Notornis* ও *Porphyrula* সহ; ৬টি প্রজাতি, ২-৫টি প্রজাতি সম্প্রতি বিলুপ্ত)
* *Gallinula* - সাধারণ পানমুরগি (*Edithornis* ও *Pareudiastes* সহ; ৭-৯টি প্রজাতি, ১-৩টি প্রজাতি সম্প্রতি বিলুপ্ত)
* *Fulica* - কুট (প্রায় ১০টি প্রজাতি, সম্প্রতি ১টি বিলুপ্ত)

## তথ্যসূত্র

*
এডওয়ার্ড লু

**ক্যাপ্টেন এডওয়ার্ড নেড লু** (আনু. ১৬৯০ - আনু. ১৭২৪) ছিলেন জলদস্যুতার স্বর্ণযুগ বলে পরিচিত আঠারোশ শতকের প্রথমদিকের একজন কুখ্যাত ইংরেজ জলদস্যু। তিনি ১৬৯০ সালের কোন এক সময় লন্ডনের ওয়েস্টমিন্সটারে এক দরিদ্র পরিবারে জন্মগ্রহণ করেন। যুবক বয়সে তিনি চুরি করে জীবিকা নির্বাহ করতেন। লু তার যুবক বয়সেই মেসাচুয়েটস-এর বোস্টনে স্থানান্তরিত হন। ১৭১৯ সালের শেষের দিকে তার স্ত্রী, সন্তান জন্ম দিতে গিয়ে মৃত্যুবরণ করেন। এর দুই বছর পর তিনি জলদস্যু হিসেবে পরিচিত হয়ে উঠেন ও তিনি সাধারণত নিউ ইংল্যান্ড, আজোরিস এবং ক্যারিবীয় অঞ্চলে বিচরন করতেন।

এডওয়ার্ড লু একই সাথে কয়েকটি জাহাজের ক্যাপ্টেন ছিলেন, তিনি সাধারণত তিন বা চারটি জাহাজের সমন্বয়ে গঠিত ছোট একটি বহরের নেতৃত্ত দিতেন। যদিও তিনি মাত্র তিন বছর সক্রিয় ছিলেন, তবুও তিনি তার বন্দিদের হত্যার পূর্বে নির্যাতন করার জন্য তার সময়ের সবচেয়ে কুখ্যাত জলদস্যুর খেতাব অর্জন করেন। ক্যাপ্টেন লু তার এই সল্প জলদস্যুতার জীবনে তিনি ও তার জলদস্যু ক্রুরা মিলে কমপক্ষে একশত জাহাজ আটক করেছিলেন যার অধিকাংশই তিনি পুড়িয়ে দিয়েছেন। স্যার আর্থার কোনান ডয়েল এডওয়ার্ড লুকে নৃশংস ও বেপরোয়া এবং বিষ্ময়কর বিকৃত মানসিকতার অধিকারী ব্যক্তি হিসেবে বর্ণনা করেছেন। দ্য নিউ ইয়র্ক টাইমস তাকে নির্যাতনকারী ও স্পেনীয় অন্ধকার যুগের উদ্ভট মানসিকতার অধিকারী ব্যক্তিদের সাথে তুলনা করেছেন। ১৭২৪ সালের দিকে এডওয়ার্ড লু এর মৃত্যুকে ঘিরে অনেক বিতর্ক রয়েছে।

## প্রারম্ভিক জীবন
চার্লস জনসনের অ্য জেনারেল হিস্টোরি অফ দ্য পাইরেটস গ্রন্থ অনুসারে এডওয়ার্ড লু ১৬৯০-এর দিকে লন্ডনের ওয়েস্টমিন্সটারে জন্মগ্রহণ করেন। বর্ণনা অনুসারে তিনি ছিলেন নিরক্ষর, ঝগড়াটে স্বভাবের ও সবসময় লোকজনের সাথে প্রতারনা করতেন। যৌবনে তিনি পকেট মারতেন ও জুয়া খেলে চরম বিশৃঙ্খলতার মধ্যে জীবন অতিবাহিত করেছেন।

তার পরিবারের অধিকাংশ সদস্য ছিল চোর। তার চেয়ে কয়েক বছরের ছোট ভাই রিচার্ড তার বন্ধুদের কাছ থেকে বাক্স চুরি করত ও পথচারীদের টুপি চুরি করত। রিচার্ড লুকে পরবর্তীতে সন্ত্রাসী কর্মকাণ্ড ও স্টেপনির একটি বাড়ি থেকে সিঁধ কেটে চুরি করার অপরাধে ১৭০৭ সালে টেবার্ণে ফাঁসিতে ঝুলানো হয়।

## তথ্যসূত্র

## আরো পড়ুন
* David Cordingly. *Under the Black Flag: The Romance and the Reality of Life Among the Pirates*. Harvest Books (1997) 
* Don Carlos Seitz; Gospel, Howard F; Wood, Stephen. *Under the Black Flag: Exploits of the Most Notorious Pirates*. Dover Publications (2002) 
* Nancy Roberts. *Blackbeard and Other Pirates of the Atlantic Coast*. John F. Blair (1993) 
* Crooker, William S; Roberts, Bartholomew; Kidd, William; Easton, Peter. *Pirates of the North Atlantic*. Nimbus Publishing, Halifax (2004) 
* Scoggins, Rebekah. *[https://web.archive.org/web/20090225150421/http://portfolio.agnesscott.edu/rscoggins/freshman/fall/fys/piratesresearch.doc Methods of Torture among the Caribbean Pirates]*. Agnes Scott College (2005)
* Marcus Rediker. *Villains of all Nations: Atlantic Pirates in the Golden Age*. Beacon Publishing (2004) 
* Whedbee, Charles Harry. *Pirates, Ghosts, and Coastal Lore: the Best of Judge Whedbee*. John F. Blair (2004) 

## বহিঃসংযোগ
* Guide to Edward Low

বিষয়শ্রেণী:১৬৯০-এ জন্ম
বিষয়শ্রেণী:১৭২৪-এ মৃত্যু
বিষয়শ্রেণী:ইংরেজ জলদস্যু
বিষয়শ্রেণী:মার্কিন জলদস্যু
বিষয়শ্রেণী:১৭শ শতাব্দীর ইংরেজ ব্যক্তি
বিষয়শ্রেণী:১৮শ শতাব্দীর ইংরেজ ব্যক্তি
বিষয়শ্রেণী:ওয়েস্টমিনস্টারের ব্যক্তি
রুকাইয়া সুলতান বেগম

**রুকাইয়া সুলতানা বেগম** () সম্রাট আকবর এর প্রথম স্ত্রী। তিনি ছিলেন মুঘল সাম্রাজ্য এর সবচেয়ে বেশি সময় কাল জুড়ে থাকা প্রধান রানী। তিনি ৪৯ বছর ধরে সম্রাট আকবর এর প্রধান রানী।

তিনি ছিলেন মুঘল রাজকুমার হিন্দাল মির্জার কন্যা। হিন্দাল মিরজা ছিলেন আকবরের কাকা। তিনি ছিলেন বাবর এর নাতনি ও হুমায়ুন এর ভাইঝি। আকবরের প্রধান রানী হিসেবে আকবরের উপর তার বড় প্রভাব ছিল।

রুকাইয়া সুলতানা বেগম জন্মেছিলেন তিমুরিদ সাম্রাজ্যে। তিনি ছিলেন জিন্দাল মির্জার একমাত্র কন্যা। জিন্দাল মির্জা ছিলেন বাবর এর কনিষ্ঠ পুত্র। রুকাইয়া ৯ বছর বয়েসে তার বাবার মৃত্যুর ১৫৫১ সালে কাবুল এ আকবর কে বিবাহ করেন। তিনি ১৫৫৬ সালে প্রধান রানী হন ও " বাদশাহ বেগম " উপাধি পান। ৫৩ বছর রানী থাকার সময় তাদের কোন পুত্র বা কন্যা হয় নি। তবে তিনি শাহজাহান কে বড় করে তোলেন।

১৬২৬ সালে তিনি মারা যান। শাহজাহান কাবুল এ তার সমাধিস্থল তৈরি করেন।

## তথ্যসূত্র

বিষয়শ্রেণী:১৫৪২-এ জন্ম
বিষয়শ্রেণী:১৬২৭-এ মৃত্যু
বিষয়শ্রেণী:মুঘল সম্রাজ্ঞী
বিষয়শ্রেণী:মুঘল রাজকুমারী
বিষয়শ্রেণী:১৬২৬-এ মৃত্যু
বিষয়শ্রেণী:১৭শ শতাব্দীর ভারতীয় মুসলিম
বিষয়শ্রেণী:১৬শ শতাব্দীর ভারতীয় নারী
বিষয়শ্রেণী:১৬শ শতাব্দীর ভারতীয় ব্যক্তি
বিষয়শ্রেণী:১৭শ শতাব্দীর ভারতীয় নারী
বিষয়শ্রেণী:ভারতীয় রাজপদ
টুবিঙেন বিশ্ববিদ্যালয়

**টুবিঙেন বিশ্ববিদ্যালয** (জার্মান ভাষায়: Eberhard Karls Universität Tübingen) জার্মানির বিশ্ববিদ্যালয শহরে অবস্থিত একটি প্রাচীন বিশ্ববিদ্যালয়।

## তথ্যসূত্র

## বহিঃসংযোগ

* The University of Tübingen – home page

বিষয়শ্রেণী:১৪৭৭-এ প্রতিষ্ঠিত
বিষয়শ্রেণী:জার্মানির বিশ্ববিদ্যালয়
বিষয়শ্রেণী:১৫শ শতাব্দীতে প্রতিষ্ঠিত শিক্ষাপ্রতিষ্ঠান
বিষয়শ্রেণী:টুবিঙেন বিশ্ববিদ্যালয়
¥

**¥** চীনা ইউয়ান (CNY) এবং জাপানি ইয়েন (JPY) মুদ্রায় ব্যবহৃত একটি মুদ্রা চিহ্ন। এই অর্থ সম্বন্ধীয় প্রতীকটি একটি ডবল (দুই) স্ট্রোকসহ লাতিন অক্ষর ওয়াই (Y) বর্ণনার অনুরূপ। উভয় মুদ্রার ভিত্তি একক একই চীনা অক্ষরের (প্রথাগত চীনা:圓; সরলীকৃত চীনা: 元; শিঞ্জিতাই: 円) উচ্চারণ ম্যান্ডারিন চীনা ভাষায় *ইউয়া্ন* এবং আদর্শ জাপানিতে এঙ (En)। চীনে, অক্ষরটি পরে আলাদা অক্ষর 元 দিয়ে সংক্ষেপিত করা হয়, যা ম্যান্ডারিন উচ্চারণ একই আছে (কিন্তু জাপানিতে নয়)।

থাম্ব|130px|¥9 মূল্য স্টিকারের একটি উদাহরণ চীন থেকে।
## কোড পাতা ৯৩২
মাইক্রোসফট অপারেটিং সিস্টেমের জাপানি সংস্করণে, কোড পাতা ৯৩২ অক্ষর এনকোডিংয়ে ইয়েন চিহ্নের বাইটের মান অ্যাসকিতে ব্যাকস্ল্যাশ মানের সমান।
## চীনা আইএমই
চীনা পিনয়িন আইএমইএস অধীন মাইক্রোসফট বা সোগউ.কম-এর মত যারা, "$" টাইপিংয়ে ডবল প্রস্থ অক্ষর "¥" প্রদর্শন করে, যা জাপানি আইএমইএস-এ ব্যবহৃত একক-প্রস্থ "¥" থেকে ভিন্ন।
## ইউনিকোড
ইউনিকোড কোড বিন্দু হচ্ছে ।

অতিরিক্ত, কোড বিন্দুতে একটি ডবল প্রস্থ অক্ষর (￥) আছে  চওড়া ফন্টে ব্যবহারের জন্য, বিশেষ করে পূর্ব এশীয় ফন্ট।
## তথ্যসূত্র

বিষয়শ্রেণী:মুদ্রা চিহ্ন
উবুন্টু এজ

**উবুন্টু এজ** হল ক্যানোনিকাল লিমিটেড কর্তৃক প্রস্তাবিত হাই কনসেপ্ট স্মার্টফোন। ২২ জুলাই ২০১৩ থেকে প্রায় চল্লিশ হাজার ফোন তৈরীর উদ্দেশ্যে ক্যানোনিকাল লিমিটেড সাধারণ মানুষের কাছে থেকে তহবিল সংগ্রহের আবেদন জানিয়ে আসছে। মাত্র এক মাসের প্রচারনায় আজ পর্যন্ত সাধারণ মানুষের কাছ থেকে সংগৃহীত তিন কোটি বিশ লাখ মার্কিন ডলারের সর্ববৃহৎ তহবিল সংগ্রহের পরিকল্পনা করেছিল। এই স্মার্টফোনটির ব্যাপক উৎপাদনে যাওয়ার কোন পরিকল্পনা ক্যাননিক্যালের নেই, এটি শুধুমাত্র স্মার্টফোন শিল্পের প্রযুক্তিগত উৎকর্ষের একটি প্রদর্শন মাত্র।

এই স্মার্টফোনটি একটি হাইব্রিড ডিভাইস হিসেবে নকশা করা হয়েছে। এটি যে শুধুমাত্র একটি স্মার্টফোন তাই নয়, মনিটর, কিবোর্ড এবং মাউস যুক্ত করলে এটি একটি গতানুগতিক উবুন্টু ডেক্সটপের মত কাজ করবে। এটিতে এনড্রয়েড অপারেটিং সিস্টেমের সাথে ডুয়েল বুট সক্ষমতা রয়েছে।
## তহবিল সংগ্রহ
ক্যানোনিকালের এই ঘোষণার ফলে মিশ্র প্রতিক্রিয়া দেখা দেয় এবং মাত্র পাঁচ ঘণ্টার ব্যবধানে এক মিলিয়ন মার্কিন ডলার মাইলফলক ছুয়ে ফেলে। কিছু মতামত দানকারীর মতে অনেক স্মার্টফোন অপারেটিং সিস্টেম বাজারে বিদ্যমান থাকায় এই স্মার্টফোনের বাজার সম্ভাবনা অস্পস্ট এবং গ্রাহকেরা স্মার্টফোনকে একটি ডেক্সটপ হিসেবে ব্যবহার করবে এমন চাহিদার নজিরও বিরল। ৮২৫ মার্কিন ডলার খরচের বিপরীতে প্রথম দিককার ফোনগুলোর মূল্য নির্ধারণ করা হয়েছিল ৬০০ মার্কিন ডলার। তবে অনেক পরিবর্তনের পর ৮ আগস্টে এর চূরান্ত মূল্য নির্ধারণ করা হয় ৬৯৫ মার্কিন ডলার।

ক্যাম্পেইনের ৮ দিন বাকী থাকতেই ১৪ আগস্টে এই প্রকল্প ১০ মিলিয়ন মার্কিন ডলার তহবিল সংগ্রহের মাইলফলক ছুয়ে ফেলে। ১৫ আগস্টেই এই ক্যাম্পেইনটি এযাবৎকালে ক্রাউডফান্ডিং এর মাধ্যমে সর্বোচ্চ তহবিল সংগ্রহের রেকর্ড গড়ে। তবে ক্যাম্পেইনের এক মাস অতিবাহিত হওয়ার পর ৩,২০,০০,০০০ মার্কিন ডলারের কক্ষ্যমাত্রার বিপরীতে মাত্র ১,২৮,০৯,৯০৬ মার্কিন ডলার সংগ্রহ করতে সমর্থ হয়।

## প্রযুক্তিগত বিবরন
উবুন্টু এজ একটি প্রস্তাবিত উচ্চ মর্গের স্মার্টফোন যাকে অনেকেই সুপারফোন বলে অবিহিত করেছেন। এই ফোনে একাধিক কোরের প্রসেসর এবং কমপক্ষে চার জিবি র‍্যাম থাকবে। এর অভ্যন্তরিন ডাটা ধারনক্ষমতা ১২৮ জিবি এছাড়াও একটি মাইক্রো-সিম স্লটও থাকবে। পেছনের ক্যামেরা ৮ মেগাপিক্সেল এবং সামনের ক্যামেরা হবে ২ মেগাপিক্সেল। এর ডিসপ্লে হবে ৪.৫ ইঞ্চি এবং একটি সিলিকন এনোড লি-আয়ন ব্যাটারির মাধ্যমে এর শক্তি সরবরাহের ব্যবস্থা করা হবে।

সফটওয়্যারের দিক থেকে এটি উবুন্টু টাচ এবং এনড্রয়েড দুটি অপারেটিং সিস্টেমেই বুট করতে সক্ষম হবে। ক্যাম্পেইন অণুশারে এটিই হবে বিশ্বে প্রথম ফোন যা দুটি ভিন্ন অপারেটিং সিস্টেমে বুট করতে পারবে যা স্মার্টফোন শিল্পে একেবারেই একটি নতুন ধারণা। এছাড়াও এটিই হবে পৃথিবীর প্রথম স্মার্টফোন যাকে একটি মনিটর এবং কিবোর্ডের সাথে সংযোগ করলে একটি ডেস্কটপ কম্পিউটারের কাজ করবে।
## বহিঃসংযোগ
* Ubuntu Edge's Indiegogo page
* Ubuntu Homepage
## তথ্যসূত্র

বিষয়শ্রেণী:উবুন্টু (অপারেটিং সিস্টেম)
বিষয়শ্রেণী:ক্যানোনিকাল লিমিটেড
বিষয়শ্রেণী:অ্যান্ড্রয়েড (অপারেটিং সিস্টেম)
বিষয়শ্রেণী:স্মার্টফোন
বিষয়শ্রেণী:অ্যান্ড্রয়েড (অপারেটিং সিস্টেম) ডিভাইস
নাজিম উদ্দিন মোস্তান

**নাজিম উদ্দিন মোস্তান** (জন্ম: ১১ সেপ্টেম্বর, ১৯৪৮ - মৃত্যু: ১৮ আগস্ট, ২০১৩) বাংলাদেশের প্রথিতযশা সাংবাদিক। সাংবাদিকতায় বিশেষ অবদানের জন্য তিনি একুশে পদক পান। 

## জন্ম ও শিক্ষাজীবন
নাজিম উদ্দিন মোস্তানের পৈতৃক বাড়ি চাঁদপুর জেলার সকদি গ্রামে। তিনি ১৯৪৮ সালের ১১ সেপ্টেম্বর জন্মগ্রহণ করেন। তার বাবার নাম হাফিজউদ্দিন এবং মায়ের নাম সায়েরা খাতুন। নিজ গ্রামে পড়াশোনা শুরু করে প্রথম বিভাগে মাধ্যমিক পাস করে চট্টগ্রাম থেকে। পরবর্তীতে উচ্চ মাধ্যমিক পাস করে ১৯৬৯ সালে স্নাতক ডিগ্রি অর্জন করেন। তারপর ঢাকা বিশ্ববিদ্যালয় ১৯৭৯ সালে স্নাতকোত্তর ডিগ্রি অর্জন করেন। 
thumb|পরিবারের সঙ্গে নাজিম উদ্দি মোস্তান
## কর্মজীবন
চট্টগ্রামের দৈনিক সমাচার পত্রিকায় প্রুফ রিডারের চাকরি দিয়ে তার কর্মজীবন শুরু করেন নাজিম উদ্দিন মোস্তান। তারপর ঢাকায় এসে বাংলাবাজারে একটি প্রকাশনা সংস্থায় প্রুফ রিডারের কাজ শুরু করেন। এরপর দৈনিক পয়গাম পত্রিকায় সহসম্পাদক ছিলেন এবং ১৯৭১ সালে দৈনিক সংবাদ ও ১৯৭৫ সালে দৈনিক ইত্তেফাকে সহসম্পাদক পদে কাজ শুরু করেন। নাজিম উদ্দিন মোস্তান দীর্ঘ সময় ধরে দৈনিক ইত্তেফাক পত্রিকায় সাংবাদিকতা করেন এবং তিনি এর প্রধান প্রতিবেদক ছিলেন। সব শেষে তিনি রাষ্ট্র নামে একটি সাপ্তাহিক পত্রিকার প্রকাশক ছিলেন।

## পুরস্কার ও সম্মাননা
সহজ ভাষায় বিজ্ঞানকে জনপ্রিয় করে লেখালেখির জন্য ১৯৮৫ সালে বাংলাদেশ ইনস্টিটিউট অব ডিপ্লোমা অ্যান্ড ইঞ্জিনিয়ার্স নাজিম উদ্দিন মোস্তানকে সম্মানিত করে। প্রযুক্তিবিষয়ক পত্রিকা কারিগর ১৯৯০ সালে সাংবাদিকতায় অবদান রাখায় পদক প্রদান করে এবং সমাজ কল্যাণ সংঘ তাকে পুরস্কৃত করে। তিনি রোটারি ক্লাব অব রমনার পদকও পান। সাংবাদিকতায় বিশেষ অবদান রাখায় ২০০৩ সালে তিনি একুশে পদক লাভ করেন। একই বছর বাংলাদেশ কম্পিউটার সমিতি ও বিসিএস কম্পিউটার সিটি তাকে আজীবন সম্মাননা জানায়।

## তথ্যসূত্র

## বহিঃসংযোগ

বিষয়শ্রেণী:১৯৪৮-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:বাংলাদেশী সাংবাদিক
বিষয়শ্রেণী:একুশে পদক বিজয়ী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চাঁদপুর জেলার ব্যক্তি
বিষয়শ্রেণী:বাঙালি লেখক
মোহাম্মদ ওয়াহিদ হাসান

**মোহাম্মদ ওয়াহিদ হাসান মানিক** (; জন্ম: ৩ জানুয়ারি, ১৯৫৩) মালেতে জন্মগ্রহণকারী মালদ্বীপের বিশিষ্ট রাজনীতিবিদ। ৭ ফেব্রুয়ারি, ২০১৩ থেকে ১৭ নভেম্বর, ২০১৩ তারিখ পর্যন্ত মেয়াদকালে তিনি মালদ্বীপের ৫ম রাষ্ট্রপতির দায়িত্ব পালন করেছেন। একসময় তিনি সংবাদ উপস্থাপক ছিলেন। এছাড়াও তিনি জাতিসংঘে ইউনিসেফ, ইউএনডিপি ও ইউনেস্কো’র কর্মকর্তার দায়িত্ব পালন করেন। তিনি মালদ্বীপের সংসদের সদস্য ছিলেন। মালদ্বীপের প্রথম নাগরিক হিসেবে মার্কিন যুক্তরাষ্ট্রের স্ট্যানফোর্ড বিশ্ববিদ্যালয় থেকে পিএইচডি ডিগ্রী অর্জন করেন। প্রথম ব্যক্তি হিসেবে মালদ্বীপ টেলিভিশনের পর্দায় উপস্থাপিত হয়েছেন তিনি।

হাসান ইব্রাহিম মানিকু ও এইশাথ মুসা দম্পতির সন্তান মোহাম্মদ ওয়াহিদ হাসান। দশ ভাই-বোনের মধ্যে তার অবস্থান প্রথম।

## রাজনৈতিক জীবন
সংসদ সদস্যরা নাটকীয়ভাবে দেশ পুণর্গঠন করতে পারবেন না চিন্তা করে উচ্চতর শিক্ষার লক্ষ্যে মালদ্বীপ ত্যাগ করে মার্কিন যুক্তরাষ্ট্র গমন করেন। সেখানে তিনি দু’টি স্নাতকোত্তর ডিগ্রী ও স্ট্যানফোর্ড বিশ্ববিদ্যালয় থেকে পিএইচডি ডিগ্রী অর্জন করেন। পিএইচডি ডিগ্রী অর্জনের ফলে তিনি মালদ্বীপের প্রথম ব্যক্তি হবার সৌভাগ্য অর্জন করেন। শিক্ষাজীবন শেষে দেশে ফিরে সংসদ নির্বাচনে প্রতিদ্বন্দ্বিতা করেন। সাবেক রাষ্ট্রপতি মামুন আব্দুল গাইয়ুমের শ্যালক ইলিয়াস ইব্রাহিমের বিরুদ্ধে নির্বাচনে তিনি বিজয়ী হন।

২০০৮ থেকে ২০১২ সাল পর্যন্ত তিনি মালদ্বীপের উপ-রাষ্ট্রপতির দায়িত্ব পালন করেন। সাবেক রাষ্ট্রপতি মোহাম্মদ নাশিদের পদত্যাগজনিত কারণে ৭ ফেব্রুয়ারি, ২০১২ তারিখে মোহাম্মদ ওয়াহিদ হাসান রাষ্ট্রপতির দায়িত্ব নেন। পরদিনই নাশিদ জানান যে, তিনি সামরিক বাহিনী ও পুলিশের বন্দুকের নলের মুখে জোরপূর্বক পদত্যাগপত্রে স্বাক্ষর করতে বাধ্য হন। প্রতিবেদনে প্রকাশ পায় যে, ওয়াহিদ ও তার সমর্থকেরা সামরিকবাহিনীর সহায়তায় জনগণকে নির্যাতন করেছেন।

## তথ্যসূত্র

## আরও দেখুন

* মালদ্বীপ
* মোহাম্মদ নাশিদ
* বর্তমান রাষ্ট্রপ্রধান ও সরকারপ্রধানদের তালিকা

|-

বিষয়শ্রেণী:মালদ্বীপের রাষ্ট্রপতি
বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্ট্যানফোর্ড গ্র্যাজুয়েট স্কুল অফ এডুকেশনের প্রাক্তন শিক্ষার্থী
বিষয়শ্রেণী:মালের ব্যক্তি
আস্ক.এফএম

**আস্ক.এফএম** () ছিল ইন্টারনেট ভিত্তিক একটি প্রশ্ন ও উত্তরের ওয়েবসাইট। ওয়েবসাইটটি ২০১০ সালের জুনে চালু হয়।ব্যবহারকারীরা সাইটের সদ্যস্যদের প্রশ্ন করতে পারেন এবং এর উত্তর প্রবেশ (লগ-ইন) না করেও পাওয়া যায়। আস্কএফএম তাদের প্রশাসকদের ঘোষণার পর ১ ডিসেম্বর ২০২৪ তারিখে আনুষ্ঠানিকভাবে বন্ধ হয়ে যায়।

## ইতিহাস
২০১০ সালে লাটভিয়াতে সাইটটি চালু হলেও পরবর্তীকালে এটি বিশ্বব্যাপী পরিচিত হয়ে উঠে। সম্প্রতি ওয়েবসাইটির বিরুদ্ধে সাইবার নির্যাতনের অভিযোগে কয়েকটি সংবাদ মাধ্যমে নিবন্ধ প্রকাশিত হয়। এধরনের সাইবার নির্যাতনের শিকার হয়ে অনেক শিশু আত্মহত্যা করায় সাইটি আদালত কর্তৃক বিতর্কের শিকার হয়। অভিযোগে বলা হয় ওয়েবসাইটটিতে আপত্তিকর মন্তব্যকারীদের কোন প্রকার ট্র্যাকিং-এর ব্যবস্থা নেই ও বাবা মায়েরা শিশুদের কাছ থেকে এটি নিয়ন্ত্রণ করতে পারছে না। অন্যান্য সামাজিক যোগাযোগের ওয়েবসাইট মূলত এধরনের ব্যবস্থা থাকে। যাইহোক পরবর্তীকালে ওয়েবসাইটটি এই মর্মে ঘোষণা দেয় যে, তারা অভিযোগ গ্রহণের জন্য আলাদা ফিচার চালু করবে ও শীঘ্রই তাদের ওয়েবসাইটটি পর্যবেক্ষণের জন্য কিছু সঞ্চালক নিয়োগ করবে।

## তথ্যসূত্র

## বহিঃসংযোগ
* 

বিষয়শ্রেণী:সামাজিক যোগাযোগের ওয়েবসাইট
বিষয়শ্রেণী:২০১০-এ প্রতিষ্ঠিত
বিষয়শ্রেণী:২০১০-এ প্রতিষ্ঠিত ইন্টারনেট সম্পত্তি
বিষয়শ্রেণী:প্রশ্ন-ও-উত্তরের ওয়েবসাইট
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার